Recorre el comerç local d'Alboraia amb activitats i sortejos els dies 26 i 27 d'abril
19 de abril de 2024

El divendres 26 d'abril a la vesprada, i el dissabte 27 d'abril durant tot el dia, els carrers d'Alboraia es convertiran en un circuit del comerç local amb activitats i sortejos.

Aquesta campanya ha sigut organitzada per l'Ajuntament d'Alboraia, a través de la Regidoria de Comerç i Indústria. "Aquestes iniciatives són importants perquè la gent veja que a Alboraia tenim de tot, i donar més visibilitat al comerç local i tot el que aporta al poble", assenyala la regidora Conxa Villena Sierra. La campanya compta amb la col·laboració de la Conselleria d'Innovació, Comerç i Consum, Caixa Popular, i l'Associació de Comerciants, Empresaris i Professionals d'Alboraia (ACEPA).

El circuit consisteix a visitar comerços del nucli tradicional d'Alboraia amb un passaport, la "Guia del Circuit", que es pot obtindre gratis en un dels punts d'activitats situats en cada zona comercial: Plaza Teresa Gil de Vidaure (Barri Rei en Jaume), Parc de les Vies (c/ Julio Just) i carrer Pintor Peris Aragó (Tram entre avinguda Ausiàs March i c/ Lepant). Les avingudes, carrers i comerços d'aquestes tres zones del circuit estaran identificades amb banderes del color corresponent.

Les persones que recórreguen el circuit podran gaudir d'espectacles i activitats gratuïtes mentre visiten els comerços participants, que els posaran segells en la "Guia del Comerç", permetent-los participar a algunes de les activitats. Les persones que realitzen compres també participaran el sorteig de targetes regale de 50€.

Tota la informació sobre espectacles, zones i activitats es pot consultar en la web https://alboraiaerestu.com/es/circuito-de-comercio-de-alboraia/.